14. ΒΑΣΙΛΙΚΟΝ ΔΙΑΤΑΓΜΑ υπ' αριθ. 440 της 12/21 Ιουλ. 1972 (ΦΕΚ Α΄ 123) Περί χορηγήσεως αντιγράφου Ποινικού Μητρώου τύπου Β΄ εις αλλοδαπάς Προξενικάς Αρχάς. Έχοντες υπ' όψιν την διάταξιν της παρ. 3 του άρθρ. 576 του Κώδικος Ποινικής Δικονομίας ως τούτο αντικατεστάθη δια του άρθρ. 25 του Ν.Δ. 1160/1972 ως και την υπ' αριθ. 402 από 29 Ιουν. 1972 γνωμοδότησιν του Συμβουλίου Επικρατείας, προτάσει του Ημετέρου επί της Δικαιοσύνης Υπουργού, απεφασίσαμεν και διάτασσομεν: Άρθρον μόνον.-Επιτρέπεται η χορήγησις εις τας εν Ελλάδι αλλοδαπάς Προξενικάς Αρχάς αντιγράφου Ποινικού Μητρώου τύπου Β΄ εφ' όσον τούτο αναγκαιοί αυταίς δια την έγκρισιν μεταναστεύσεως ημεδαπών. Η έκδοσις του ως άνω αντιγράφου γίνεται κατ' αίτησιν του ενδιαφερομένου προσώπου αποστέλλεται δε τούτο απ' ευθείας εις την εν τη αιτήσει προσδιοριζομένην αλλοδαπήν Προξενικήν Αρχήν. Εις τον αυτόν επί της Δικαιοσύνης Υπουργόν, ανατίθεμεν την δημοσίευσιν και εκτέλεσιν του παρόντος. 